**Cal de mină**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am fost un simplu cal de mină

Căpăstrul meu purtat spre o himeră

De mâna ta și mângâierea efemeră

Spre ce credeam că are-un simplu rost

În gura minei, am privit sfios

La ochii ce mimau sinceritatea

Nici întunericul, nu mai părea anost

Crezând că voi îmbrățișa eternitatea

Învârt crivacul, doar un marș funebru

Făcliile îmi cântă sfârâind

De este zi sau, poate este noapte

Eu nu mai știu, mereu trudind, trudind

Aduc la suprafață bulgări de trăire

Spre desfătarea lor, nu spre a mea

Obrazul meu plecat către podea

Mai simte încă, mângâierea ta

Și am crezut în rostul trudei mele

Căci la sfârșit să sorb și eu odihna

Dar cât de aprigă mi-a fost minciuna ta

Nu am știut că rostul meu a fost, doar mina

Când trebuința mea a cunoscut sfârșitul

Și-n viața ta nu mai aveam vre-un rost

Mă bucuram când te vedeam la față

Și fremătam, pășind spre suprafață

Însă atâția ani de stat în umbre

Și-au pus amprenta, peste ai mei ochi

Lumina zilei ce ar fi fost o, izbăvire

La sfârșit mi-a fost arsură și orbire.